**IGRE S ČASOPISNIM PAPIRJEM**

Z različnimi igricami s časopisnim papirjem otrok razvija domišljijo in ustvarjalnost, sposobnost koordinacije gibanja, orientacije v prostoru, sposobnost poslušanja in razlikovanja zvokov, krepi stopalni lok ter razvija taktilni občutek s stopali.

1. naloga: Prenašanje časopisa na nenavaden način

Časopis lahko damo med noge, pod brado…. In ga prenašamo na čim bolj nenavaden način. Lahko se zabavamo tudi v paru: časopis je med rameni, med zadnjicama, med čeloma…..

1. naloga: Preberi časopis!

Časopis zložimo v velikosti približno 15×15 cm ter ga držimo približno 15 cm od otrokovih oči. Nato počasi premikamo roko, v kateri držimo časopis, otrok pa poskuša slediti oz. ves čas vzdrževati razdaljo med časopisom in očmi. Poskušajmo spraviti otroka v čim bolj nenavaden položaj.

1. naloga: Superman

Otrok drži časopisni papir z obema rokama za glavo, ko teče, naj časopis plapola zadaj (ogrinjalo supermana).

1. naloga: Konjiček

Časopisni papir zvijemo v rolo , ga zajahamo in galopiramo po prostoru.

1. naloga: Ples na časopisnem papirju (twist)

Stopimo na časopisni papir in plešemo twist. Plešemo lahko kleče, sede, čepe.

1. naloga: Hoja – drsenje s smučmi

Z vsako nogo stopimo na polo časopisnega papirja, ki predstavlja smuči. Z drsenjem hodimo po prostoru, zraven oponašamo tudi vbadanje palic.

1. naloga: Žogice

Iz časopisnega papirja delamo žogice in jih mečemo v določen cilj (koš, škatlo, v omaro…), preko vrvice....

1. naloga: Kako daleč leti!

Iz časopisnega papirja lahko izdelamo različna letala, katera poskušamo metati čim dlje.

1. naloga: Raztrgajmo papir!

Otrok naj raztrga papir z rokami, še bolje s stopali na čim več koščkov.

S prstki na rokah, nogah naj pobere koščke papirja in jih prenaša v škatlo.

1. naloga: Za lepo držo

Otrok s polo časopisnega papirja na glavi hodi prosto po prostoru in pri tem pazi, da mu papir ne pade na tla.

Vir: Videmšek, M., Stančevič, B. in Sušnik, N. 1, 2, 3, igraj se tudi ti! Ljubljana: Fakulteta za šport